హాంబర్గ్, జూలై 7: ప్రపంచం నలుమూలల నుంచి తరలివచ్చిన వేలాది మంది నిరసనకారులతో జి-20 సదస్సు జరుగుతున్న హాంబర్గ్ నగరం అట్టుడికిపోయింది. జి-20లో సభ్యదేశాలుగా ఉన్న పలు దేశాలు మానవహక్కుల ఉల్లంఘనకు పాల్పడుతున్నాయని ఆరోపిస్తూ సుమారు 12 వేల మంది ఆందోళనకారులు సదస్సు ప్రాంగణం వద్ద ర్యాలీ నిర్వహించారు. ‘నరకానికి స్వాగతం’ అంటూ బ్యానర్లు ప్రదర్శించారు. ఆందోళనకారులు పెద్ద ఎత్తున తరలిరవడంతో పోలీసులు వాటర్ కానన్లు, టియర్ గ్యాస్, పెప్పర్ స్ర్పే ప్రయోగించారు. దీంతో రెచ్చిపోయిన నిరసనకారులు పోలీసుల వాహనాలపైకి పెట్రోలు బాంబులు విసిరి, వాటిని తగులబెట్టారు.
hamberg, juulai 7: prapancham nalumoolala nunchi taralivacchina velaadi mandi nirasanakaarulato ji-20 sadassu jarugutunna hamberg nagaram attudikipoyindi. ji-20loo sabhyadesaalugaa unna palu deshaalu maanavahakkula ullanghanaku paalpadutunnaayani aaropistuu sumaru 12 vela mandi aandolanakaarulu sadassu praanganam vadda ralli nirvahinchaaru. ‘narakaniki swaagatam’ antuu byaanarlu pradarsinchaaru. aandolanakaarulu pedda ettuna taraliravadamtho poliisulu water kaananlu, tier gyas, pepper srpay prayoginchaaru. deentho rechipoyina nirasanakaarulu polisula vaahanaalapaiki petrolu bambulu visiri, vaatini tagulabettaaru.